הבית שלנו בוונציה!
הדירה הכי מושלמת שתוכלו למצוא בונציה. אדריאנו וברברה היו זמינים וענו לכל הודעה תוך דקות ספורות.
ביום ההגעה, למרות השעה המאוחרת (21:40) הם המתינו לנו ברציף בתחנת הרכבת והיו חביבים להפליא.
משם הם ליוו אותנו לדירתם המקסימה שנמצאת במרחק הליכה של 7-8 דקות בסך הכל וכל זה מבלי לעלות על גשר אחד ( מה שמאוד נדיר בוונציה) אנחנו טיילנו עם ילדה כבת 4 והסתובבנו עם עגלה, מיקום הדירה בצמוד לתחנת הרכבת + העובדה שההגעה אליה אינה כוללת טיפוס על גשרים, והיא ממוקמת בקומת קרקע וללא מדרגות, מאוד הקל עלינו. בנוסף, ממש מול הדירה קיימת תחנת ואפורטו - Giulia - כך שהדירה מאוד מומלצת למשפחות המטיילות עם ילדים.
כשהגענו לדירה אדריאנו וברברה נתנו לנו המלצות נהדרות למסעדות לצמחונים (אשתי צמחונית) וגלידריות טבעיות וטובות.
בנוסף הסבירו לנו כל מה שצריך לדעת על הדירה, הכניסה מאוד פשוטה, ע"י הקשת קוד. ואפילו אין צורך במפתח.
יש מפות ואלבום עם טיפים מאורחים קודמים.
הדירה מאובזרת עד לפרט הכי קטן, ואין דבר אחד שברברה ואדריאנו לא חשבו עליו ..מפותחן יינות ועד למטריות ליום גשום ..יש הכל!!
כשהגענו חיכתה לנו צלחת עם פירות טריים, במקרר השאירו עבורנו יוגורט, ביצים מיץ ומעט אוכל (היה ממש נחמד להכין לילדה חביתה בבוקר).
אז אם אתם מחפשים דירה נקייה יפה מודרנית ומאובזרת בונציה - קחו את הדירה הזו כל עוד אפשר!